L 65/10 Jurnalul Oficial al Uniunii Europene 5.3.2014 REGULAMENTUL DE PUNERE ÎN APLICARE (UE) NR. 205/2014 AL COMISIEI din 4 martie 2014 de stabilire a condițiilor uniforme de aplicare a Regulamentului (UE) nr. 1260/2013 al Parlamentului European și al Consiliului privind statisticile demografice europene, în ceea ce priveşte defalcarea datelor, termenele și revizuirile de date (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1260/2013 al Parla- mentului European şi al Consiliului din 20 noiembrie 2013 privind statisticile demografice europene (!), în special articolul 3 alineatul (4), întrucât: (1) Regulamentul (UE) nr. 1260/2013 stabileşte un cadru juridic comun pentru dezvoltarea, producerea  și difuzarea statisticilor europene privind populația și mișcarea naturală a populației. (2) Pentru a se asigura faptul că datele referitoare la populație şi la evenimentele demografice transmise de statele membre, în conformitate cu Regulamentul (UE) nr. 1260/2013, sunt de înaltă calitate, comparabile şi coerente şi pentru a permite elaborarea de sinteze fiabile la nivelul Uniunii, datele ar trebui defalcate. (3) Prin urmare, datele ar trebui să fie transmise Comisiei defalcate pe unități teritoriale, în conformitate cu Regu- lamentul (CE) nr. 1059/2003 al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS) (2. (4) Măsurile prevăzute în prezentul regulament sunt conforme cu avizul Comitetului Sistemului Statistic European, ADOPTĂ PREZENTUL REGULAMENT: Articolul 1 Obiect Prezentul regulament stabileşte condiții uniforme pentru defal- cările de date solicitate în temeiul Regulamentului (UE) nr. 1260/2013, precum și pentru termenele și revizuirea datelor respective. Articolul 2 Definiții Se aplică definițiile stabilite în Regulamentul (UE) nr. 1260/2013. În plus, în sensul prezentului regulament, se aplică și următoarele definiții: () JO L 330, 10.12.2013, p. 39. () JO L 154, 21.6.2003, p. 1. (a) „vârstă” la o anumită dată (fie timpul de referință, fie data evenimentului) înseamnă intervalul de timp între data naşterii și data respectivă, exprimată în ani împliniți; (b) „țara de naştere” a unei persoane fizice înseamnă țara de reşedință obişnuită (în cadrul frontierelor actuale, dacă informația este disponibilă) a mamei persoanei fizice în momentul naşterii sau, dacă acest lucru nu este posibil, țara (în cadrul frontierelor actuale, dacă informaţia este disponibilă) în care a avut loc naşterea; (c) „țara de naștere a mamei” înseamnă „țara de naştere” a mamei; (d) „cetăţenie” înseamnă legătura juridică specială între o persoană fizică şi statul său, dobândită prin naştere sau prin naturalizare, indiferent că este prin declaraţie, opțiune, căsătorie ori alte mijloace, în conformitate cu dispozițiile de drept intern; (e) „rangul născutului viu” înseamnă ordinea numerică a născutului viu înregistrat, în raport cu toţi născuţii vii anteriori ai mamei; () „luna evenimentului” înseamnă luna calendaristică în care s- a produs evenimentul; (g) „anul naşterii” înseamnă anul calendaristic în care a avut loc naşterea; (h) „stat membru” înseamnă o țară care este membră a Uniunii Europene la sfârşitul anului de referință. Articolul 3 Defalcări și tabele statistice Defalcările datelor care urmează să fie transmise Comisiei (Eurostat) în conformitate cu Regulamentul (UE) nr. 1260/2013 sunt stabilite în anexa l. Tabelele statistice care urmează să fie prezentate Comisiei (Eurostat) sunt stabilite în anexa I. Articolul 4 Termene (1) În fiecare an, statele membre transmit Comisiei (Eurostat) date provizorii privind populația totală, numărul total de născuți vii şi numărul total de decese la nivel național, astfel cum este prevăzut în anexa II punctul 1, în termen de şase luni de la sfârşitul anului de referință.